Tirsdag aften udbrød der brand i et køkken i en lejlighed i Hjørring.

I det centrale Hjørring udbrød der tirsdag aften brand i lejlighed på anden sal i et fireetagers lejlighedskompleks. Branden er formentlig opstået i forbindelse med madlavning i lejligheden, men den nåede aldrig at udvikle sig voldsomt og blev efter kort tid slukket. Branden forsagede dog en kraftig røgudvikling, der bredte sig i opgangen i lejlighedskomplekset, så beboerne i de andre lejligheder måtte søge ud på gaden. Fem personer kørt til tjek Fem personer er i forbindelse med den kraftige røgudvikling blevet kørt til tjek på Hjørring Sygehus, hvor de skal kontrolleres for røgforgiftning. Det oplyser vagtchef ved Nordjyllands Politi, Karsten Højrup. I lejligheden, hvor branden opstod, er der brandskade i køkkenet, mens Nordjyllands Beredskab oplyser på Twitter , at to lejligheder er blevet røgskadet i forbindelse med branden. Tirsdag aften er Nordjyllands Beredskab i gang med at lufte ud i hele opgangen, mens Nordjyllands Politi laver en brandundersøgelse.